Skares ruk op na Marikana – praag.co.za — 20 jaar jonk!
Drie jaar na die Marikana-slagting, poog families en vriende van die oorledenes steeds om politieke munt uit die gebeure te slaan.
Die vakbond Amcu het intussen ‘n waarskuwing aan mynhuise uitgereik dat sy lede die beplande afleggings in die sektor ten sterkste sal teenstaan.
Die president van Amcu, Joseph Mathunjwa, het Sondag duisende lede by die derde herdenking van die skietvoorval in Marikana, Noordwes toegespreek.
Dali Mpofu, wat die regspan van die slagoffers en hul families lei, het aan die gehoor van sowat 15 000 gesê die regspan is besig met ‘n reeks siviele eise teen die regering en teen Lonmin vir skadevergoeding van altesame R822 miljoen wat uit die slagting voortspruit.
Die menseregte-aktivis Dumisa Ntsebeza het Sondag voor die skare regter Farlam se onpartydigheid bevraagteken. Die regter het die kommissie van ondersoek na die gebeure gelei.
Tydens die derde herdenking van die Marikana-slagting, het Ntsebeza gesê Farlam is die enigste regter uit vyf wat tydens Jacob Zuma se korrupsieverhoor in die Appèlhof aan die kant van die president was.
Sy opmerkings kan vertolk word as sou Zuma sy vriend as hoof van die kommissie van ondersoek aangestel het.
Skrywer praagGepubliseer op 17 Augustus 2015 17 Augustus 2015 Kategorieë Nuus, Suider-AfrikaSleutelwoord Marikana, politieke munt, skietery, vergoeding
Vorige Vorige artikel: Vier soek wat Bloemfonteinse gastehuis beroof
Volgende Volgende artikel: Dawie Roodt se ope brief laat ANC koud